《淡黄柳 九日同人龙山秋禊待月而归，分韵得泻字》
清代·杨抡

溪山入画。秋意真潇洒。暝色空濛烟欲化。柳外青帘低亚。

寒叶吟风舞香鹧。

碧山社。依然古庭榭。提往事、等飘瓦。问何人笔底春涛泻。

笑插茱萸，好扶残醉，愁听城头鼓打。

作者简介：杨抡，字方叔，号莲趺，金匮人。乾隆四十三年进士。官至浙江天台县知县，有《春草轩》词。